title: Chipón
text: O chipón u chupón ye una prenda de vestir desusada, difuera de bells vestius tipicos, que s'emplegó muito entre os sieglos XV, XVI y XVII. En bells puestos de l'Alto Aragón, se continó fendo servir versions una miqueta más modernas y pa muller dica o sieglo XIX y primerías d'o sieglo XX, y por ixo se troba incluito en o vestiu tipico femenino de qualques vals.
  
  Descripción 
  
  Ye una prenda zarrada dende o cuello dica la cintura y ligada por debant, con botons u pasadors, que pueden estar numerosos y chicotz. As mangas son tipicament más amplas en o codo que en as punyetas y os huembros, o qual fa os brazos pareixer curvos.
  
  Puede tener cuello u no tener-ne. En os chipons d'hombre d'o Renaiximiento, o cuello se zarraba sobre una engoladura. A camisa que se lievaba debaixo soleba tener engolaus. Bells chipons han manteniu o caracteristico cuello estreito d'ixas envueltas, pero tamién i ha versions que han mudau ta fer-lo más ubierto u mesmo adoptón o escote, especialment entre os femenins.
  
  Os chipons pueden tener o cabo d'abaixo más ubierto y suelto que a resta, a qual cosa se conoix como «faldetas». Isto fa aparentar una curronera más ampla.
  
  Imáchens
  
  Referencias
  
  Se veiga tamién 
  
  Chustillo.
  Blusa.
  Cotilla.
  Saya.
  Refaixo.
  Inagua.
  Mandil.
  Calza.
  Calzón.
  Calcetas.
  Pedazos.
  Abarqueras.
  Abarca.
  
  Vinclos externos 
  
  Indumentaria femenina
  Indumentaria masculina
  Prendas d'o vestiu aragonés